**ZŠ s MŠ Habovka, E.P.Bárdoša 235/50, Habovka**

**Podmienky prijatia dieťaťa do materskej školy**

**v školskom roku 2022/2023**

Na predprimárne vzdelávanie v materských školách sa prijímajú deti v súlade § 59 zákona č. 245/2008 Z. z. a v súlade vyhlášky 541/2021 Z.z. Ministerstva školstva Slovenskej republiky o materskej škole

Do materskej školy sa prijímajú deti na základe **písomnej žiadosti** zákonného zástupcu spolu s **potvrdením o zdravotnej spôsobilosti dieťaťa od všeobecného lekára pre deti a dorast,** ktorého súčasťou je aj údaj o povinnom očkovaní.

**Pre dieťa, ktoré dosiahlo päť rokov veku do 31. augusta 2022 je predprimárne vzdelávanie povinné.**

Povinné predprimárne vzdelávanie plní dieťa v materskej škole v obci, v ktorej má trvalý pobyt (ďalej len „spádová materská škola“), ak rodič pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na predprimárne vzdelávanie.

Od školského roku 2022/2023 bude môcť dieťa plniť povinné predprimárne vzdelávanie aj formou individuálneho vzdelávania (viac informácii na našej web stránke v module PPV).

***Na predprimárne vzdelávanie sa prijíma:***

**- spravidla dieťa od troch do šiestich rokov veku**,

- **dieťa, ktoré dovŕšilo šiesty rok veku a ktoré pokračuje v plnení povinného predprimárneho vzdelávania**, je potrebné doložiť písomný súhlas príslušného zariadenia výchovného poradenstva a prevencie, písomný súhlas všeobecného lekára pre deti a dorast a informovaný súhlas zákonného zástupcu

-  **je možné prijať aj dieťa so špeciálnymi výchovno–vzdelávacími potrebami** (dieťa so zdravotným postihnutím - zmyslovým alebo telesným), k žiadosti je potrebné doložiť vyjadrenie príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast,

- **deti mladšie ako tri roky** (podľa podmienok a kapacity MŠ).

***Na predprimárne vzdelávanie sa prednostne prijíma:***

- **dieťa, ktoré dovŕšilo piaty rok veku do 31. augusta2022, pre ktoré je predprimárne vzdelávanie povinné**

**- dieťa, ktoré pokračuje v plnení povinného predprimárneho vzdelávania** (zákonný zástupca predkladá súhlasné vyjadrenie všeobecného lekára pre deti a dorast a písomný súhlas príslušného zariadenia výchovného poradenstva a prevencie)

**- dieťa, ktoré nedovŕšilo do 31. augusta 2022 vek 5 rokov a zákonný zástupca bude žiadať o predčasné zaškolenie,** pričom predloží so žiadosťou aj súhlasné vyjadrenie všeobecného lekára pre deti a dorast a písomný súhlas príslušného zariadenia výchovného poradenstva a prevencie

V prípade zvýšeného záujmu zákonných zástupcov o prijatie dieťaťa do materskej školy, budú uprednostnené deti, ktoré spĺňajú **ostatné podmienky prijímania:**

* **dieťa, ktoré k 31. augustu 2022 dovŕši tretí až piaty rok veku dieťaťa**
* **dieťa, ktoré má odporúčanie od lekára/prijať zo zdravotných dôvodov**
* **výnimočne možno do materskej školy prijať aj dieťa od dvoch rokov veku**, ak sú vytvorené vhodné materiálne, personálne a iné podmienky (predovšetkým kapacitné podmienky).

Ak ide o dieťa so špeciálnymi výchovno-vzdelávacími potrebami, zákonný zástupca predloží okrem žiadosti a potvrdenia o zdravotnej spôsobilosti dieťaťa aj vyjadrenie príslušného zariadenia výchovného poradenstva a prevencie. Dieťa so špeciálnymi výchovno-vzdelávacími potrebami sa môže prijať na diagnostický pobyt dieťaťa. Riaditeľka školy rozhodne o forme pobytu prihliadaním na individuálne osobitosti dieťaťa. Po skončení diagnostického pobytu rozhodne o prijatí alebo neprijatí do materskej školy na základe výsledkov diagnostického pobytu.

**Miesto a termín podávania žiadosti**

**Žiadosť o prijatie** dieťaťa na predprimárne vzdelávanie a **potvrdenie o zdravotnej spôsobilosti** dieťaťa na školský rok **2022/2023** si môžete **prevziať v materskej škole** alebo **stiahnuť z web stránky materskej školy** [**www.mshabovka.edupage.org**](http://www.mshabovka.edupage.org)**.**

Na stránke školynájdete aj viac informácii ohľadom povinného predprimárneho vzdelávania v module PPV ako aj tlačivá k pokračovaniu povinného predprimárneho vzdelávania a predčasného začlenenia dieťaťa na povinné predprimárne vzdelávanie, taktiež informácie o individuálnom vzdelávaní.

Vypísanú žiadosť spolu s potvrdením o zdravotnej spôsobilosti dieťaťa je potrebné doručiť od **1. mája 2022** do **31. mája 2022.**

Zákonný zástupca môže podať žiadosť:

* osobne
* poštou alebo kuriérom na adresu materskej školy,
* e-mailom (naskenovaním originálneho tlačiva, originál doručiť pri prijatí dieťaťa),
* elektronickým podaním doručeným do elektronickej schránky materskej školy,

Riaditeľka školy vydá rozhodnutie o prijatí respektíve o neprijatí dieťaťa do materskej školy na predprimárne vzdelávanie **do 30.júna 2022.**

Podľa § 144a školského zákona účinného od 1. januára 2022 sa na podaniach týkajúcich sa výchovy a vzdelávania, v ktorých sa rozhoduje v správnom konaní, teda **aj na žiadosti sa** vyžaduje **podpis oboch zákonných zástupcov** dieťaťa. Podpis oboch zákonných zástupcov dieťaťa sa nevyžaduje, ak:

- jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený, túto skutočnosť je možné preukázať napríklad neoverenou kópiou rozhodnutia súdu), - jeden z rodičov nie je schopný zo zdravotných dôvodov podpísať (spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený, túto skutočnosť je možné preukázať napríklad potvrdením od všeobecného lekára zákonného zástupcu, ktoré nie je schopný sa podpísať ) alebo

- vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania uvedenej skutočnosti ani doklad, ktorým sa táto skutočnosť preukazuje nie je explicitne určený, túto skutočnosť je možné preukázať napríklad písomným vyhlásením podľa (viď príloha).

Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľovi školy (viď príloha).